ΑΠΟΦΑΣΗ ΤΟΥ ΔΙΚΑΣΤΗΡΙΟΥ (τρίτο τμήμα)
της 28ης Φεβρουαρίου 2008
Υπόθεση C-17/07 P
Wineke Neirinck
κατά
Επιτροπής των Ευρωπαϊκών Κοινοτήτων
«Αίτηση αναιρέσεως – Υπαλληλική υπόθεση – Έκτακτος υπάλληλος – Συμβασιούχος υπάλληλος – Γραφείο Υποδομής και Διοικητικής Υποστήριξης στις Βρυξέλλες (OIB) – Διαδικασία προσλήψεως – Απόρριψη υποψηφιότητας – Προσφυγή ακυρώσεως – Αγωγή αποζημιώσεως»
Αντικείμενο: Αίτηση αναιρέσεως κατά της αποφάσεως του Πρωτοδικείου (δεύτερο τμήμα) της 14ης Νοεμβρίου 2006, στην υπόθεση T‑494/04, Neirinck
κατά Επιτροπής (μη δημοσιευθείσα ακόμη στη Συλλογή), με την οποία το Πρωτοδικείο απέρριψε την προσφυγή-αγωγή της νυν αναιρεσείουσας
με αίτημα, αφενός, την ακύρωση των αποφάσεων της Επιτροπής σχετικά με την απόρριψη της υποψηφιότητάς της για τη θέση νομικού
στον τομέα της κτηριακής πολιτικής στο πλαίσιο του Γραφείου Υποδομής και Διοικητικής Υποστήριξης στις Βρυξέλλες (ΟΙΒ) και
τον διορισμό άλλου υποψηφίου στην εν λόγω θέση και, αφετέρου, την επιδίκαση αποζημιώσεως.
Απόφαση:      Ακυρώνει την απόφαση του Πρωτοδικείου των Ευρωπαϊκών Κοινοτήτων της 14ης Νοεμβρίου 2006, στην υπόθεση T‑494/04, Neirinck κατά
Επιτροπής, στο μέτρο που το Πρωτοδικείο απέρριψε τον λόγο ακυρώσεως που αντλείται από παράβαση της υποχρεώσεως αιτιολογήσεως
από την οποία πάσχει η απόφαση της Επιτροπής των Ευρωπαϊκών Κοινοτήτων, της 27ης Απριλίου 2004, με την οποία η W. Neirinck
ενημερώθηκε για την αποτυχία της στην προφορική δοκιμασία της διαδικασίας προσλήψεως συμβασιούχου υπαλλήλου για τη θέση νομικού
στον τομέα της κτηριακής πολιτικής στο πλαίσιο του Γραφείου Υποδομής και Διοικητικής Υποστήριξης στις Βρυξέλλες. Απορρίπτει
την αίτηση αναιρέσεως κατά τα λοιπά. Ακυρώνει την απόφαση της Επιτροπής των Ευρωπαϊκών Κοινοτήτων, της 27ης Απριλίου 2004,
με την οποία η W. Neirinck ενημερώθηκε για την αποτυχία της στην προφορική δοκιμασία της διαδικασίας προσλήψεως συμβασιούχου
υπαλλήλου για τη θέση νομικού στον τομέα της κτηριακής πολιτικής στο πλαίσιο του Γραφείου Υποδομής και Διοικητικής Υποστήριξης
στις Βρυξέλλες. Απορρίπτει την προσφυγή κατά τα λοιπά. H Επιτροπή των Ευρωπαϊκών Κοινοτήτων φέρει, πέραν των δικών της δικαστικών
εξόδων, το σύνολο των εξόδων στα οποία υποβλήθηκε η W. Neirinck τόσο ενώπιον του Δικαστηρίου των Ευρωπαϊκών Κοινοτήτων όσο
και ενώπιον του Πρωτοδικείου των Ευρωπαϊκών Κοινοτήτων.
Περίληψη
1.        Αναίρεση – Λόγοι – Παραδεκτό – Αυτεπάγγελτη εξέταση εκ μέρους του Δικαστηρίου
2.        Αναίρεση – Λόγοι – Απλή επανάληψη των προβληθέντων ενώπιον του Πρωτοδικείου λόγων και επιχειρημάτων – Μη προσδιορισμός της
προβαλλόμενης πλάνης περί το δίκαιο – Απαράδεκτο
(Άρθρο 225 ΕΚ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 112 § 1, στοιχείο
γ΄)
3.        Υπάλληλοι – Προσφυγή – Έννομο συμφέρον – Προσφυγή ακυρώσεως κατά προσλήψεως από μη προσληπτέο προσφεύγοντα – Απαράδεκτο
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
4.        Υπάλληλοι – Βλαπτική απόφαση – Απόρριψη υποψηφιότητας – Υποχρέωση αιτιολογήσεως – Θεραπεία ανεπάρκειας αιτιολογίας στο στάδιο
της ένδικης διαδικασίας – Προϋποθέσεις
(Άρθρο 253 ΕΚ· Κανονισμός Υπηρεσιακής Καταστάσεως των υπαλλήλων, άρθρα 25, εδ. 2, και 90 § 2)
5.        Υπάλληλοι – Συμβασιούχοι υπάλληλοι – Πρόσληψη – Αξιολόγηση των προσόντων των υποψηφίων – Εξουσία εκτιμήσεως της επιτροπής
επιλογής – Δικαστικός έλεγχος – Όρια
(Κανονισμός Υπηρεσιακής Καταστάσεως των υπαλλήλων, παράρτημα III· Καθεστώς που εφαρμόζεται επί του Λοιπού Προσωπικού, άρθρο
82)
6.        Υπάλληλοι – Προσφυγή – Αγωγή αποζημιώσεως – Ακύρωση της παράνομης προσβαλλόμενης πράξης – Εύλογη αποζημίωση
(Κανονισμός Υπηρεσιακής Καταστάσεως των υπαλλήλων, άρθρο 91)